इन्दौर की कोचिंग में रैगिंग पीड़ित छात्र के परिवार ने मुझे बताया कि इन्दौर पुलिस के पास शिकायत पहुंचने के बाद एफ. आई. आर. दर्ज नही हुई. इससे रैगिंग करने वालों का दुस्साहस बढ़ता है जबकि होना यह चाहिये था कि एफ. आई. आर. दर्ज करते, अपराधियों को गिरफ्तार करते, उक्त संस्था की मान्यता और लायसेंस को समाप्त किया जाता तथा दोषी प्रबंधन के विरूद्ध भी कार्यवाही होती. अगर एक - दो भी ऐसी ठोस कार्यवाही हो तो रैगिंग की बीमारी रूक सकती है. परन्तु अब केवल सरकार के भरोसे बैठने के बजाय समाज और परिवार को भी आगे आकर अपना दायित्व निभाना होगा.